Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 136

42. § A Szolgálati Szabályzat a következő 156/F. ponttal és megelőző alcímmel egészül ki: „A zászlóalj logisztikai tiszt 156/F. A zászlóalj logisztikai tiszt közvetlenül a zászlóaljparancsnoknak van alárendelve. Szolgálati elöljárója a hozzá beosztott állománynak, szakmai elöljárója az alegységek logisztikai állományának. A zászlóalj logisztikai tiszt felelős a zászlóalj logisztikai támogatásának tervezéséért, a szakmai követelmények kidolgozásáért, a parancsnok logisztikai szakmai döntéseinek előkészítéséért. Az általános kötelességei a hatáskörébe tartozó kérdésekben értelemszerűen megegyeznek a dandár logisztikai főnök kötelességeivel. Az előző bekezdésben meghatározott feladatokon túl rendszeresen ellenőrzi a századok üzemeltetési fegyelmét, a századszintű technikai kiszolgálást és anyagfelhasználást, az alegységek részére meghatározott anyag-nyilvántartási és ellenőrzési követelmények végrehajtását.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes